|  |  |
| --- | --- |
| **Ordinul nr. 706/2015 pentru modificarea Ordinului ministrului transporturilor şi infrastructurii nr. 249/2011 privind inspecţia, supravegherea tehnică şi certificarea navelor maritime care arborează pavilionul român şi efectuează voiajuri internaţionale** *În vigoare de la 01 ianuarie 2016**Publicat în Monitorul Oficial, Partea I nr. 411 din 10 iunie 2015. Formă aplicabilă la* *15 ianuarie 2022**.* |  |

*Având în vedere prevederile* *art. 2* *din Legea nr. 157/2005 pentru ratificarea* *Tratatului* *dintre Regatul Belgiei, Republica Cehă, Regatul Danemarcei, Republica Federală Germania, Republica Estonia, Republica Elenă, Regatul Spaniei, Republica Franceză, Irlanda, Republica Italiană, Republica Cipru, Republica Letonia, Republica Lituania, Marele Ducat al Luxemburgului, Republica Ungară, Republica Malta, Regatul Ţărilor de Jos, Republica Austria, Republica Polonă, Republica Portugheză, Republica Slovenia, Republica Slovacă, Republica Finlanda, Regatul Suediei, Regatul Unit al Marii Britanii şi Irlandei de Nord (state membre ale Uniunii Europene) şi Republica Bulgaria şi România privind aderarea Republicii Bulgaria şi a României la Uniunea Europeană, semnat de România la Luxemburg la 25 aprilie 2005,*

*în temeiul prevederilor art. 13* *alin. (1)* *şi* *(2)* *din Ordonanţa Guvernului* *nr. 19/1997* *privind transporturile, republicată, cu modificările şi completările ulterioare, şi ale art. 5* *alin. (4)* *din Hotărârea Guvernului nr. 21/2015 privind organizarea şi funcţionarea Ministerului Transporturilor, cu modificările ulterioare,*

    ministrul transporturilor emite următorul ordin:

   **Art. I. -**   Articolul 2 alineatul (1) litera f) din Ordinul ministrului transporturilor şi infrastructurii nr. 249/2011 privind inspecţia, supravegherea tehnică şi certificarea navelor maritime care arborează pavilionul român şi efectuează voiajuri internaţionale, publicat în Monitorul Oficial al României, Partea I, nr. 263 din 14 aprilie 2011, se modifică şi va avea următorul cuprins:

   " **f)** convenţii internaţionale - Convenţia internaţională pentru ocrotirea vieţii omeneşti pe mare din 1 noiembrie 1974 (SOLAS 74), la care România a aderat prin Decretul Consiliului de Stat nr. 80/1979, cu excepţia capitolului XI-2 din anexa la aceasta, Convenţia internaţională asupra liniilor de încărcare din 5 aprilie 1966 şi Convenţia internaţională pentru prevenirea poluării de către nave din 2 noiembrie 1973 (MARPOL), la care România a aderat prin Legea nr. 6/1993, împreună cu protocoalele şi modificările aduse acestora, şi codurile conexe cu statut obligatoriu din toate statele membre, cu excepţia celor prevăzute la pct. 16.1, 18.1 şi 19 din partea 2 a Codului de aplicare a instrumentelor Organizaţiei Maritime Internaţionale (OMI), precum şi din secţiunile 1.1, 1.3, 3.9.3.1, 3.9.3.2 şi 3.9.3.3 din partea 2 a Codului Organizaţiei Maritime Internaţionale (OMI) pentru organizaţiile recunoscute, în versiunea actualizată."

   **Art. II. -**   Autoritatea Navală Română aplică prevederile prezentului ordin începând cu data de 1 ianuarie 2016.

   **Art. III. -**   Ministerul Transporturilor va comunica Comisiei Europene textul prezentului ordin, care demonstrează transpunerea Directivei de punere în aplicare 2014/111/UE a Comisiei din 17 decembrie 2014 de modificare a Directivei 2009/15/CE cu privire la adoptarea de către Organizaţia Maritimă Internaţională (OMI) a anumitor coduri şi a modificărilor aferente aduse anumitor convenţii şi protocoale, precum şi textele principalelor dispoziţii de drept intern adoptate în domeniul reglementat de aceasta.

   **Art. IV. -** Prezentul ordin se publică în Monitorul Oficial al României, Partea I.

\*

    Prezentul ordin transpune Directiva de punere în aplicare 2014/111/UE a Comisiei din 17 decembrie 2014 de modificare a Directivei 2009/15/CE cu privire la adoptarea de către Organizaţia Maritimă Internaţională (OMI) a anumitor coduri şi a modificărilor aferente aduse anumitor convenţii şi protocoale, publicată în Jurnalul Oficial al Uniunii Europene, seria L, nr. 366 din 20 decembrie 2014.

|  |  |  |
| --- | --- | --- |
|  |  |  |
|  | Ministrul transporturilor,Ioan Rus |  |

    Bucureşti, 2 iunie 2015.

    Nr. 706.